Diari Oficial de la Generalitat Valenciana


Sumari del DOGV 7603, del 28-08-2015 (2015/7205)

RESOLUCIÓ de 25 d'agost de 2015, de la Conselleria d'Educació, Investigació, Cultura i Esport, per la qual s'autoritza el centre privat de Formació Professional Florida, Centre E. Secundari-Tècnic Prof., de Catarroja, València, per a impartir un cicle formatiu en la modalitat de semipresencial o a distància.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7603

Data del DOGV
:   28-08-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/7205


Data del document
:   25-08-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 25 d'agost de 2015, de la Conselleria d'Educació, Investigació, Cultura i Esport, per la qual s'autoritza el centre privat de Formació Professional Florida, Centre E. Secundari-Tècnic Prof., de Catarroja, València, per a impartir un cicle formatiu en la modalitat de semipresencial o a distància. [2015/7205]  
1. L'expedient ha sigut iniciat a instància del representant de la titularitat del centre privat de Formació Professional Florida, Centre E. Secundari'Tècnic Prof., de Catarroja, València, codi de centre 25421740, que sol·licita autorització davant de la Direcció General de Centres i Personal Docent per a impartir un cicle formatiu en la modalitat de semipresencial o a distància de la família professional Administració i Gestió:  
- Grau superior Administracions i Finances.  
  
2. La Direcció General de Formació Professional i Ensenyances de Règim Especial va emetre, amb un informe previ de la Inspecció Educativa, una proposta favorable a l'autorització del cicle, en data 31 de juliol de 2015, amb els següents condicionants.  
2.1. Tenint en compte l'article 5 de l'Orde de 4 de maig de 2009, i les modificacions realitzades en l'Orde 78/2010, de 27 d'agost, en la seua disposició final segona, apartat 4.c:  
a) El centre haurà de disposar d'una aula virtual constituïda sobre plataforma Moodle en una versió estable, com a mínim 1.9.X.  
Per a això, haurà de disposar d'un servidor (intern o extern al centre) que continga la plataforma Moodle, de tal manera que permeta l'accés fluid de l'alumnat als materials dels mòduls amb suficient capacitat per a contindre tots els materials de mòduls de tot el curs acadèmic.  
  
b) Amb l'objecte que el professorat puga realitzar correctament les seues tasques com a docents en aprenentatge electrònic, el centre haurà de comptar amb:  
- Equips informàtics dotats amb els elements maquinari i aplicacions programari (eXeLearning, Wink, cmaptools, etc.).  
- Connexió a internet com a mínim de 4 MB, amb la finalitat de possibilitar la col·locació fluida dels materials didàctics en l'aula virtual.  
  
c) Línia telefònica dedicada exclusivament a les hores assignades a tutories individualitzades.  
d) A causa de les característiques de les tutories col·lectives, que permetran reforçar i practicar els continguts exposats en l'aula virtual, el centre haurà de comptar amb aules equipades amb els elements necessaris per a complir les necessitats docents planificades per als distints mòduls dels cicles que s'impartisquen (aula equipada amb ordinador/projector, aula informàtica, tallers específics, etc.).  
2.2. De conformitat amb l'article 11.b de l'Orde de 4 de maig de 2009, de la Conselleria d'Educació, Formació i Ocupació, per la qual es regula l'autorització i l'organització de les ensenyances de cicles formatius de Formació Professional inicial en la modalitat semipresencial o a distància en centres privats de la Comunitat Valenciana (DOCV 17.06.2009), i la seua posterior modificació en l'Orde 78/2010, de 27 d'agost, en la seua disposició final segona (DOCV 03.09.2010), els materials didàctics hauran d'estar adaptats a esta modalitat d'ensenyança i, en este sentit, comptaran amb les següents característiques per a cada mòdul que integren els cicles formatius:  
  
a) Guia de l'alumne amb la programació didàctica i la temporalització del mòdul corresponent.  
b) Hauran de facilitar la tutorització en línia d'estos, a través de diferents mitjans integrats en les unitats temàtiques: fòrums, xats, missatgeria interna, tallers, blogs, etc.  
c) Disposaran d'una versió imprimible i igualment comptaran amb exercicis pràctics que es puguen realitzar i corregir en línia.  
d) Comptaran amb activitats d'autoavaluació adaptades al contingut del mòdul.  
  
3. Basant-se en tot això, la Direcció General de Centres i Personal Docents, en data 12 d'agost de 2015, va elevar al conseller d'Educació, Investigació, Cultura i Esport la corresponent proposta de resolució.  
  
4. El centre complix el requisit d'estar autoritzat i d'impartir el cicle formatiu en la modalitat presencial per a la qual sol·liciten autorització en la modalitat semipresencial o a distància.  
Vistes la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig (BOE 04.05.2006), d'Educació, modificada per la Llei Orgànica 8/2013, de 9 de desembre (BOE 10.12.2013), per a la millora de la qualitat educativa; l'Orde de 4 de juliol de 2008 (DOCV 5818, 31.07.2008), de la Conselleria d'Educació, per la qual es regula l'organització de les ensenyances dels cicles formatius de Formació Professional en la modalitat semipresencial o a distància en centres públics de la Comunitat Valenciana; l'Orde de 4 de maig de 2009, de la Conselleria d'Educació, per la qual es regula l'autorització i l'organització de les ensenyances de cicles formatius de Formació Professional inicial en la modalitat semipresencial o a distància en centres privats de la Comunitat Valenciana (DOCV 6037, 17.06.2009).  
  
Vista la proposta del director general de Centres i Personal Docent, de data 12 de agost de 2015, i de conformitat amb esta; en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut del Decret 7/2015, de 29 de juny, del president de la Generalitat, pel qual determina les conselleries en què s'organitza l'Administració de la Generalitat, i del Decret 8/2015, de 29 de juny, del president de la Generalitat, pel qual nomena vicepresidenta, consellers, secretària i portaveu del Consell, resolc:  
  
  
Primer  
Autoritzar el centre privat de Formació Professional que s'indica a continuació, atenent les característiques, ensenyances i d'acord amb els condicionants ja especificats, per a impartir el cicle en la modalitat de semipresencial o a distància:  
Codi: 92612532.  
Denominació genèrica del centre: centre privat Formació Professional.  
Denominació específica del centre: Florida, Centre E. Secundari'Tècnic Prof.  
Localitat: Catarroja, 46316.  
Província: València.  
Cicle formatiu que s'autoritza d'acord amb els requeriments tècnics ja especificats: grau superior Administracions i Finances.  
  
Segon  
Esta disposició tindrà efectes des de la data en què es dicta; no obstant això, els seus efectes acadèmics produiran efectes a partir de l'inici del pròxim curs escolar 2015-2016.  
  
Tercer  
La present autorització donarà lloc a les inscripcions establides en l'Orde de 4 de maig de 2009, de la Conselleria d'Educació, en el Registre de Centres Docents de la Comunitat Valenciana.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra la present resolució, que esgota la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Investigació, Cultura i Esport en el termini d'un mes a comptar a partir de l'endemà de ser notificada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar a partir de l'endemà de ser notificada.  
  
Per als interessats que no siguen objecte de notificació, els terminis començaran a comptar a partir de l'endemà de ser publicada en el Diari Oficial de la Comunitat Valenciana.  
  
València, 25 d'agost de 2015.- El conseller d'Educació, Investigació, Cultura i Esport: Vicent Marzà Ibáñez.